- Hindi News
- National
- हर साल नगर पालिका 63 करोड़ रखती है पानी का बजट उसमें से जलसंरक्षण के लिए 30 लाख रु., वह भी खर्च नहीं
हर साल नगर पालिका 63 करोड़ रखती है पानी का बजट उसमें से जलसंरक्षण के लिए 30 लाख रु., वह भी खर्च नहीं
नगर पालिका ने पिछले साल के बजट में पानी के नाम पर 63 करोड़ रुपए खर्च करने का प्रावधान किया था। इसमें जलसंरक्षण के नाम पर सिर्फ 30 लाख का प्रावधान था यानि कुल बजट का करीब 0.45 फीसदी। यह राशि भी खर्च नहीं की गई। नपा के पिछले तीन बजटों में जल संरक्षण का मद साल-दर-साल कॉपी पेस्ट होता रहता है।
हर साल के बजट के मद शीर्ष ई में रेन वाटर हार्वेस्टिंग के नाम पर 30 लाख का बजट आवंटित बताया जाता है। पर यह राशि कभी खर्च नहीं होती। बजट प्रपत्र के मुताबिक यह राशि बारिश के दौरान भूमिगत पेयजल स्रोतों की रिचार्जिंग, पर्यावरण पर खर्च होनी चाहिए। दूसरी ओर पिछले तीन साल से पानी का सालाना बजट औसतन 60 करोड़ के आसपास ही रहा है। इसमें से लगभग 50 फीसदी राशि तो सिंध से होने वाली सप्लाई पर खर्च होती है, जिससे शहर में मुश्किल से 20 फीसदी आबादी को पानी मिल रहा है। 80 फीसदी आबादी शहर के 400 ट्यूबवेल से प्रदाय होने वाले पानी पर निर्भर हैं।
जलसंरक्षण का पैसा कहां जा रहा है
नियम के मुताबिक बजट में जिस मद के राशि आवंटित होती है, उसे उसी में खर्च होना चाहिए। पर पिछले तीन साल से 30 लाख रुपए साल-दर-साल जलसंरक्षण के नाम पर रखे जा रहे हैं, उसका क्या हो रहा है? नपा के 2016-17 के बजट के मुताबिक 2014-15 और 2015-16 में इस मद में कोई भी पैसा खर्च नहीं किया गया। यह पैसा खर्च क्यों नहीं हो रहा है इस संबंध में अधिकारियों को कुछ पता नहीं है। नपा के सीएमओ पीएस बुंदेला से जब इस संबंध में तो उन्होंने कहा कि उन्हें कोई जानकारी नहीं है। हां यह जानते हैं कि वाटर हार्वेस्टिंग के लिए सभी को अपने यहां प्रावधान करना होता है और नपा इसके लिए कोई बजट नहीं देती।
जवाबदेही तो तय हो : उधर नपा के एकाउंट डिपॉर्टमेंट के अधिकारी बताते हैं कि बजट में सिर्फ अनुमानित मद होता है। उधर पूर्व पार्षद राहुल जैन कहते हैं कि अगर बजट में राशि का प्रावधान है तो वह कहां गई? इसका खुलासा तो होना चाहिए। अगर उसे दूसरे मद में खर्च किया गया है तो परिषद के सामने यह बात आनी चाहिए। अगर राशि लैप्स हो रही है तो उसकी जवाबदेही तय हो।
कहां गया पैसा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva